Diari Oficial de la Generalitat Valenciana


Sumari del DOGV 6602, del 06-09-2011 (2011/9090)

Notificació de la sentència dictada en el judici ordinari número 725/2006.
--------------------------------------------------------------------------

### Dades del document

Número de DOGV
:   6602

Data del DOGV
:   06-09-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9090


Organisme emissor
:   Jutjat de Primera Instància Número 2 de Dénia

Tipus de document
:   Edicte

Notificació de la sentència dictada en el judici ordinari número 725/2006. [2011/9090]  
Actuacions 725/2006  
Judici ordinari: declaratiu de domini i elevació a escriptura pública.  
«Sentència número 95/2008  
En nom del rei.  
Dénia, 5 de juny de 2008.  
Jesús Pórfilo Trillo Navarro, magistrat jutge substitut del Jutjat de Primera Instància 3 de Dénia i partit judicial, he vist aquestes actuacions de judici ordinari seguides amb el número 725/2006, a instàncies d'Adolf Vogeli i Monica Vogeli, representats pel procurador Vicente Sempere Sirera, sota la direcció de la lletrada Elizabeth Táboas Suárez, contra Walter Herbert Heinrich Schulze, representat pel procurador Vicente Bonet Camps i defensat pel lletrat Herbert Upprecht, i contra l'herència jacent de Ferdinand Franz Neubauer i Margarete Maria Anna Antonia Neubauer, en rebel·lia, sobre declaració de domini i elevació a escriptura pública, dicte aquesta sentència en virtut dels següents:  
  
  
Antecedents de fet  
Primer. Adolf Vogeli i Monica Vogeli, representats pel procurador Vicente Sempere Sirera, van presentar en data 16 de novembre de 2006, demanda de judici ordinari exercint una acció declarativa de domini per compravenda i elevació a escriptura pública de contracte privat de compravenda, la qual repartida va correspondre per torn de repartiment a aquest Jutjat i seguida amb el número d'actuacions 725/2006.  
Segon. Per interlocutòria de 5 de febrer de 2007 es va admetre a tràmit la demanda, i es va manar citar a termini els demandats de forma deguda i per termini de Llei, van comparéixer en les actuacions dins del termini establit i en la forma escaient sota la representació i defensa indicades i va contestar la demanda el codemandat Walter Herbert Heinrich Schulze.  
Tercer. Per interlocutòria de 25 de juny de 2007 es considera part i declara en rebel·lia l'herència jacent dels codemandats Ferdinand Franz Neubauer i Margarete Maria Anna Antonia Neubauer, resolució que és confirmada per la interlocutòria resolutòria de recurs de reposició contra aquesta de 9 de novembre de 2007.  
Quart. Assenyalada l'audiència prèvia es va celebrar el 14 de novembre de 2007, i va comparéixer la part actora, i en la qual després de la ratificació de la demanda per l'actor i contestació per la demandada es resoldre i va declarar pertinent la prova conforme consta en acta, i es va assenyalar la vista oral per a l'audiència del 28 de maig de 2008, conforme consta en acta-gravació, i van quedar seguidament les actuacions vistes per a sentència.  
Cinqué. En la tramitació d'aquestes actuacions s'han observat les prescripcions legals.  
Vistos els preceptes legals esmentats i tots altres que hi són aplicables de manera general i pertinent.  
  
Dispositiva  
Estime parcialment la demanda formulada per Adolf Vogeli i Monica Vogeli, i la desestime respecte de Walter Herbert Heinrich Schulze, i l'absolc de totes les peticions que en el seu consta se sol·liciten en la pètita de demanda; i estime la formulada respecte de l'herència jacent de Ferdinand Franz Neubauer i Margarete Maria Anna Antonia Neubauer i declare la titularitat dominical plena d'Adolf Vogeli i Monica Vogeli sobre la meitat indivisa de la finca registral 12.763 del Registre de la Propietat de Xàbia, inscrita al tom 489, llibre 100, foli 57, parcel·la 38-A de la urbanització Balcón del Mar, en terme de Xàbia, i condemne els demandats a sotmetre's a aquesta declaració, i els condemne igualment a l'atorgament d'escriptura pública de compravenda, amb preu rebut, a favor seu inscriptible en el registre de la propietat, en cas d'incompliment a suplir per l'autoritat judicial en la fase d'execució de sentència, així com al pagament de les costes causades en relació amb aquesta.  
  
Notifiqueu aquesta sentència a les parts i indiqueu-los que contra aquesta, d'acord amb l'article 455 de la Llei d'Enjudiciament Civil, podran interposar un recurs d'apel·lació davant d'aquest Jutjat per a l'Audiència Provincial, amb la preparació prèvia per escrit subscrit per advocat i procurador, presentat dins del termini de cinc dies des que es notifique, amb l'observació de la resta de requisits establits en els articles 457, 458, següents i concordants de la Llei d'Enjudiciament Civil.  
  
Aquesta és la meua sentència, de què cal expedir una testimoniança perquè s'unisca a les actuacions, que pronuncie, mane i firme».  
Publicació. La sentència anterior va ser llegida i publicada en el dia de la seua data pel magistrat jutge substitut que la va dictar, mentre celebrava audiència pública. En done fe.  
I perquè conste estenc aquest edicte.  
  
Dénia, 19 de juliol de 2011.- El secretari judicial: Alejandro Martínez García.